**Markku Flinck** (s. 4. tammikuuta 1985 Espoo) on suomalainen entinen jääkiekkoilija, pelipaikaltaan keskushyökkääjä. Hän pelasi urallaan SM-liigaa Espoo Bluesissa, Saimaan Pallossa, Tampereen Ilveksessä ja Mikkelin Jukureissa yhteensä 452 runkosarjaottelua tehopistein 51+89=140 ja 27 playoff-ottelua tehopistein 3+3=6. Flinck pelasi myös viisi täyttä kautta Mestiksessä, jossa hän voitti Jokipojissa mestaruuden vuonna 2010 sekä Jukureissa hopeaa vuonna 2011. Flinck tunnettiin yleisesti kahden suunnan sentterinä, joka jakoi kovia taklauksia ja rikkoi vastustajan peliä. Hän kykeni myös pelaamaan kohtalaisen hyvää kiekollista peliä, joka oli isokokoisena hyvä suojaamaan kiekkoa ja jakamaan syöttöjä. Flinck toimii nykyään Nokian Pyryn U20 Mestisjoukkueen apuvalmentajana.

Ura
---

### Seuraura

Flinckin kasvattajaseura on Espoon Kiekkoseura. Hän siirtyi myöhemmin juniorina Espoo Bluesiin. Flinck oli kaudella 2004–2005 seuran A-nuorten paras pistemies tehoilla 15+16=31. Hän debytoi samalla kaudella myös Bluesin SM-liigajoukkuessa, jossa Flinck pelasi kahdeksan ottelua tehden yhden maalin. Flinck teki liigadebyyttinsä 9. joulukuuta 2004 vieraissa JYPiä vastaan. Hänen liigauransa avausmaali syntyi 2. tammikuuta 2005 Oulun Kärppiä vastaan. Flinck palkittiin ottelussa *Ilta-Sanomien* kolmen tähden tähtipelaajana.

Toukokuussa 2005 Flinck teki sopimuksen Mestis-joukkue Kirkkonummen Salamoiden kanssa. Hän pelasi armeijankin häiritsemällä kaudella 2005–2006 kuitenkin vain yhdeksän runkosarjaottelua ilman tehopisteitä, kunnes Flinck palasi loppukaudeksi takaisin Bluesin A-nuoriin, joissa hän voitti SM-pronssia keväällä 2006. Flinck palasi kaudeksi 2006–2007 Salamoihin, joissa hän tällä kertaa pelasi koko kauden ja teki 42 runkosarjaottelussa tehot 3+14=17. Joukkue joutui keväällä 2007 putoamiskarsintoihin, joista Salamat kuitenkin selvisivät voittamalla KOOVEE:n otteluvoitoin 3–2. 

Kaudeksi 2007–2008 Flinck siirtyi Jokipoikiin. Yhden siellä vietetyn vuoden jälkeen hän siirtyi kaudeksi 2008–2009 KooKoohon, jossa Mestiksessä läpimurtonsa tehnyt Flinck oli tehoilla 15+22=37 joukkueen kolmanneksi paras pistemies Mikko Liukkosen ja Lou Dickensonin jälkeen. Runkosarjan pistepörssissä hän sijoittui kahdeksanneksi LeKin Jaakko Pellisen kanssa. Jatkoaika.com valitsi Flinckin Mestis-kauden parhaaksi puolustavaksi hyökkääjäksi. Hän kävi kauden aikana myös kahden SM-liigaottelun lainalla Espoo Bluesissa joulukuussa 2008, kun joukkue tarvitsi korvaajia alle 20-vuotiaiden MM-kilpailuissa pelanneille pelaajilleen.

Flinck palasi kaudeksi 2009–2010 Jokipoikiin. Hän oli tehoilla 11+20=31 joukkueen sisäisen pistepörssin viides ja syöttöpörssin kolmas. Flinck voitti keväällä 2010 Mestiksen mestaruuden ja Jokipojat pääsivät kauden päätteeksi liigakarsintoihin, jotka vei kuitenkin Tampereen Ilves otteluvoitoin 4–1.

Kaudeksi 2010–2011 Flinck siirtyi Mikkelin Jukureihin. Sopimus sisälsi option siirtymisestä Saimaan Palloon kaudeksi 2011–2012. Hän pelasi kauden aikana myös kolme SM-liigaottelua SaiPassa tehopistein 1+2=3 joukkueen ja Jukureiden välisen yhteistyön myötä. Mestiksen puolella Flinck teki yhden kauden piste-ennätyksensä tehoilla 16+31=47, joilla hän voitti Jukureiden sisäisen pistepörssin ja sijoittui koko Mestiksen pistepörssissä kolmanneksi SaPKon Jan-Mikael Järvisen ja KooKoon Iivo Hokkasen jälkeen. Flinck voitti myös koko Mestiksen tehotilaston lukemalla +33 ja palkittiin Jari Hirsimäki -palkinnolla. Hän voitti myös kevään 2011 pudotuspelien piste- ja syöttöpörssin tehoilla 5+11=16. Hän voitti niiden päätteeksi Mestis-hopeaa.

Maaliskuussa 2011 Flinck käytti optionsa ja teki vuoden mittaisen jatkosopimuksen SaiPan kanssa. Hänen ensimmäinen kokonainen SM-liigakautensa toi 57 runkosarjaottelussa tehot 5+8=13. Flinck pelasi kauden aikana myös yhden ottelun lainalla Jukureissa. Kaudella 2012–2013 hänen tehopisteensä nousivat SM-liigassa 21:een. Maaliskuussa 2013 SaiPa käytti Flinckin sopimuksessa olleen option ja teki vuoden mittaisen jatkosopimuksen hänen kanssaan. Toukokuussa 2014 sitä jatkettiin taas vuodella.

Flinck siirtyi kaudeksi 2015–2016 kaksivuotisella sopimuksella Tampereen Ilveksen riveihin. Hän nousi joukkueen ykkössentteriksi ja teki SM-liigan piste-ennätyksensä tehoilla 12+15=27, joilla Flinck oli Ilveksen paras pistemies ja maalintekijä. Hän sai kauden aikana myös neljän ottelun pelikiellon taklattuaan TPS:n Miro Keskitaloa selkäpuolelta laitaa päin 16. tammikuuta 2016 pelatussa ottelussa. Flinck sai tilanteesta 5+20-minuutin rangaistuksen. Hänen pelikieltoaan ankaroitta yhdellä ottelulla aiempi pelikielto vastaavanlaisesta tilanteesta.

Kaudeksi 2017–2018 Flinck palasi kaksivuotisella sopimuksella vuotta aiemmin SM-liigaan nostetun Mikkelin Jukureiden riveihin. Kauden 2018–2019 runkosarjan toiseksi viimeisellä kierroksella 12. maaliskuuta 2019 vieraissa Rauman Lukkoa vastaan hän teki liigauransa ensimmäisen kypärätempun. Flinckin ensimmäinen osuma syntyi ylivoimalla ja sei jäi Jukureiden ottelun voittomaaliksi. Hänen kolmas osumansa viimeisteli joukkueelle 1–6-loppulukemat. Otto Honkaheimo valitsi Flinckin ottelun Alumnien tähtien ykköstähdeksi. Flinckin kypärätemppu oli Jukureiden SM-liigahistorian ensimmäinen. Huhtikuussa 2019 hänen sopimuksensa Jukureiden kanssa purettiin.

Flinck siirtyi kaudeksi 2019–2020 vuoden mittaisella sopimuksella Suomi-sarjajoukkue Nokian Pyryyn. Hänet nimettiin joukkueen kapteeniksi. Flinck oli Pyryn paras pistemies ja maalintekijä tehoilla 19+32=51, joilla hän sijoittui koko sarjan pistepörssissä kahdeksanneksi. Flinck lopetti pelaajauransa kevääseen 2020.

Kaudeksi 2020–2021 Flinck nimettiin Pyryn U20 Mestisjoukkueen apuvalmentajaksi Jukka-Pekka Vuorisen johtamaan valmennustiimiin.

### Maajoukkueura

Flinck on pelannut viisi nuorten maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2004–2005 | Blues | SM-liiga | 8 | 1 | 0 | 1 | 2 | – | – | – | – | – |
| 2005–2006 | Salamat | Mestis | 9 | 0 | 0 | 0 | 2 | – | – | – | – | – |
| 2006–2007 | Salamat | Mestis | 42 | 3 | 14 | 17 | 54 | – | – | – | – | – |
| 2007–2008 | Jokipojat | Mestis | 38 | 12 | 12 | 24 | 63 | 3 | 1 | 1 | 2 | 4 |
| 2008–2009 | KooKoo | Mestis | 44 | 15 | 22 | 37 | 42 | 5 | 2 | 2 | 4 | 4 |
|  | Blues | SM-liiga | 2 | 0 | 0 | 0 | 2 | – | – | – | – | – |
| 2009–2010 | Jokipojat | Mestis | 44 | 11 | 20 | 31 | 36 | 9 | 1 | 1 | 2 | 8 |
| 2010–2011 | Jukurit | Mestis | 49 | 16 | 31 | 47 | 40 | 11 | 5 | 11 | 16 | 12 |
|  | SaiPa | SM-liiga | 3 | 1 | 2 | 3 | 0 | – | – | – | – | – |
| 2011–2012 | Jukurit | Mestis | 1 | 2 | 1 | 3 | 0 | – | – | – | – | – |
|  | SaiPa | SM-liiga | 57 | 5 | 8 | 13 | 63 | – | – | – | – | – |
| 2012–2013 | SaiPa | SM-liiga | 59 | 7 | 14 | 21 | 26 | – | – | – | – | – |
| 2013–2014 | SaiPa | SM-liiga | 57 | 5 | 12 | 17 | 63 | 11 | 0 | 0 | 0 | 37 |
| 2014–2015 | SaiPa | SM-liiga | 52 | 0 | 8 | 8 | 36 | 6 | 1 | 1 | 2 | 33 |
| 2015–2016 | Ilves | SM-liiga | 48 | 12 | 15 | 27 | 61 | – | – | – | – | – |
| 2016–2017 | Ilves | SM-liiga | 57 | 8 | 7 | 15 | 35 | 10 | 2 | 2 | 4 | 2 |
| 2017–2018 | Jukurit | SM-liiga | 53 | 2 | 9 | 11 | 36 | – | – | – | – | – |
| 2018–2019 | Jukurit | SM-liiga | 56 | 10 | 14 | 24 | 12 | – | – | – | – | – |
| 2019–2020 | Pyry | Suomi-sarja | 35 | 19 | 32 | 51 | 18 | 4 | 3 | 1 | 4 | 0 | Kakkostähdistö |
| 11 kautta | yhteensä | SM-liiga | 452 | 51 | 89 | 140 | 336 | 27 | 3 | 3 | 6 | 72 |
| 7 kautta | yhteensä | Mestis | 227 | 59 | 100 | 159 | 237 | 28 | 9 | 15 | 24 | 28 |

Lähteet
-------

* Markku Flinck The Internet Hockey Databasessa (englanniksi)
* Markku Flinck Eurohockey-sivustolla (englanniksi)
* Markku Flinck *Elite Prospects*. Everysport Media Group AB.  (englanniksi)

### Viitteet

1. 1 2  Herckman, Marko: Markus Jokinen noussut yhdeksi Ilveksen luottopelaajista *ilves.com*.  8.11.2016. Ilves-Hockey Oy.  Arkistoitu 11.4.2017. Viitattu 10.4.2017.
2. ↑  Markku Flinck | Facebook
3. ↑  Pienimaa, Eemeli: Kokeneen SM-liigahyökkääjän hurja muodonmuutos ihmetyttää *MTVuutiset.fi*.  10.11.2015. Telia Company AB. Viitattu 11.2.2021.
4. 1 2 3 4 5 6  Markku Flinck *Elite Prospects*. Everysport Media Group AB.  (englanniksi)
5. ↑  Elite Prospects - Blues U20 *eliteprospects.com*. Everysport Media Group. Viitattu 19.3.2019. (englanniksi)
6. ↑  Blues saa vieraakseen HPK:n *MTVuutiset.fi*.  28.12.2004. Telia Company AB. Viitattu 11.2.2021.
7. ↑  Salminen, Juha: Blues kaatoi sarjakärjen *Jatkoaika.com*.  3.1.2005. Jatkoaika r.y. Viitattu 2.8.2019.
8. ↑  Tilastot - Liiga *liiga.fi*.  2.1.2005. Jääkiekon SM-liiga Oy. Viitattu 13.2.2011.
9. ↑  Paluumuuttajista Salamoiden selkäranka *Jatkoaika.com*.  17.5.2005. Jatkoaika r.y. Viitattu 13.2.2011.
10. ↑  Salamoiden pelaajarunko kasassa *Jatkoaika.com*.  31.7.2006. Jatkoaika r.y. Viitattu 13.2.2011.
11. ↑  Jokipojat kertaheitolla nollasta viiteentoista *Jatkoaika.com*.  24.4.2007. Jatkoaika r.y. Viitattu 13.2.2011.
12. ↑  KooKoo täydensi joukkuettaan viisikolla *Jatkoaika.com*.  30.4.2008. Jatkoaika r.y. Viitattu 13.2.2011.
13. ↑  Elite Prospects - Mestis-kausi 2008-2009 *eliteprospects.com*. Everysport Media Group. Viitattu 19.3.2019. (englanniksi)
14. ↑  Jatkoaika valitsi Mestiksen parhaat *Jatkoaika.com*.  25.2.2009. Jatkoaika r.y. Viitattu 13.2.2011.
15. ↑  Bluesille lainamiehiä Mestiksestä *Jatkoaika.com*.  16.12.2008. Jatkoaika r.y. Viitattu 13.2.2011.
16. ↑  Markku Flinck palaa Joensuuhun *Jatkoaika.com*.  29.4.2009. Jatkoaika r.y. Viitattu 13.2.2011.
17. ↑  Elite Prospects - Jokipojat *eliteprospects.com*. Everysport Media Group. Viitattu 19.3.2019. (englanniksi)
18. ↑  Jukureille tukku vahvistuksia, yhteistyö SaiPan kanssa jatkuu *Jatkoaika.com*.  5.5.2010. Jatkoaika r.y. Viitattu 13.2.2011.
19. 1 2  Flinck SaiPaan, Paalaselle jatkosopimus – Jokila ei jatka *Jatkoaika.com*.  25.3.2011. Jatkoaika r.y. Viitattu 26.3.2011.
20. ↑  SaiPalla loukkaantumishuolia, paikkaajia mukaan Jukureista *Jatkoaika.com*.  27.10.2010. Jatkoaika r.y. Viitattu 13.2.2011.
21. ↑  Elite Prospects - Mestis Stats 2010-2011 *eliteprospects.com*. Everysport Media Group. Viitattu 19.3.2019. (englanniksi)
22. ↑  Mestiksen parhaat palkittu *Jatkoaika.com*.  7.4.2011. Jatkoaika r.y. Viitattu 12.9.2012.
23. ↑  Elite Prospects - Mestis Stats 2010-2011 *eliteprospects.com*. Everysport Media Group. Viitattu 19.3.2019. (englanniksi)
24. ↑  SaiPa käytti kuuden pelaajan optiot *Jatkoaika.com*.  26.3.2013. Jatkoaika r.y. Viitattu 27.3.2013.
25. ↑  Flinckille jatkosopimus, myös kaksi uutta pelaajaa SaiPaan *Jatkoaika.com*.  2.5.2014. Jatkoaika r.y. Viitattu 13.6.2014.
26. ↑  Ilves julkaisi tulevan kauden joukkueensa *Jatkoaika.com*.  2.5.2015. Jatkoaika r.y. Viitattu 12.5.2015.
27. ↑  Seppä, Lassi: Flinckin ajatuksia tupsukorvien alkukaudesta *Jatkoaika.com*.  31.10.2015. Jatkoaika r.y. Viitattu 13.3.2016.
28. ↑  Elite Prospects - Ilves *eliteprospects.com*. Everysport Media Group. Viitattu 19.3.2019. (englanniksi)
29. ↑  Ilveksen Flinck pelikieltoon *Jatkoaika.com*.  19.1.2016. Jatkoaika r.y. Viitattu 13.3.2016.
30. ↑  Flinck vahvistamaan Jukureiden hyökkäystä *Jatkoaika.com*.  11.4.2017. Jatkoaika r.y. Viitattu 11.4.2017.
31. ↑  Otteluseuranta *liiga.fi*.  12.3.2019. Jääkiekon SM-liiga Oy. Viitattu 13.3.2019.
32. ↑  Miettinen, Miska: Tiesitkö? Kausi loppuu pettymykseen, liigahyökkääjä teki silti historiaa murskajaisissa tyylikkäällä tavalla *suomikiekko.com*.  13.3.2019. Nordic Sport Media. Viitattu 13.3.2019.
33. ↑  Laitinen, Jukka: Jukurien Jukka Holtari hakee joukkueeseen taitoa ja liikkuvutta  — Markku Flinck lähtee, Heikki Huttuselle sopimus, Jukurit syksyllä Japaniin harjoituspeleihin *lansi-savo.fi*.  6.4.2019. Kaakon Viestintä Oy. Viitattu 7.4.2019.
34. ↑  Liigakonkarilta yllättävä seurasiirto − Markku Flinck jatkaa uraansa Suomi-sarjassa *Jatkoaika.com*.  2.8.2019. Jatkoaika r.y. Viitattu 2.8.2019.
35. ↑  Elite Prospects - Suomi-sarja Stats 2019-2020 *eliteprospects.com*. Everysport Media Group. Viitattu 11.2.2021. (englanniksi)
36. ↑  Markku Flinck - Jatkoaika.com - Kaikki jääkiekosta